## Základná škola

**Školská 266, 900 41 Rovinka**

**Krízový plán dištančného vzdelávania v priebehu**

**školského roka 2020/2021**

1. V prípade, že nie je možné pre celú školu alebo jednotlivé triedy zabezpečiť prezenčné vyučovanie, realizuje sa vyučovanie dištančnou formou.
2. O začiatku dištančného vzdelávania rozhodne riaditeľ školy a oznámi ho zriaďovateľovi a všetkým žiakom aj pedagogickým zamestnancom prostredníctvom webovej stránky resp. cez Edupage.
3. Podľa dĺžky trvania sa dištančné vzdelávanie realizuje v rôznych variantoch:

* vyučovania sa nezúčastňuje iba niekoľko žiakov v triede: postupuje sa rovnako, ako keď je žiak krátkodobo chorý,
* ak sa vyučovania krátkodobo (max. 1 týždeň) nezúčastňujú 1 alebo 2 triedy: zadávajú sa jednorazové zadania, ktoré sa vyhodnotia po návrate do školy,
* **ak sa vyučovania nezúčastňuje viac tried po dobu viac ako 1 týždeň, realizuje sa dištančné vzdelávanie v plnom režime** /**od 26.10.2020 – 27. 11.2020 druhý stupeň** /
* **Nástup do školy predbežne 30.11.2020.**

1. **Dištančná forma vzdelávania prebieha formou elektronickej komunikácie žiakov s pedagogickými/odbornými zamestnancami.**
2. Učiteľ najskôr overí možnosti elektronickej komunikácie so žiakmi a následne ju s nimi dohodne. Škola zabezpečí vytvorenie konta pre každého žiaka školy prostredníctvom vlastnej domény vo formáte: [menopriezvisko@zsrovinka.sk](mailto:menopriezvisko@zsrovinka.sk).
3. Učitelia jednotlivých predmetov budú zadávať žiakom úlohy (on line podľa vypracovaného rozvrhu hodín) v primeranom rozsahu a primeranej náročnosti s určením presného termínu na preštudovanie/vypracovanie.
4. Žiak môže požiadať vyučujúceho o individuálnu konzultáciu.
5. Učiteľ dodržiava požiadavku primeranosti.
6. Učitelia zadávajú žiakom úlohy v pracovných dňoch v čase od 8.00 do 14.00 hod.
7. Žiaci sú povinní komunikovať s učiteľmi a rešpektovať ich pokyny. Sú povinní študovať zaslané materiály, vypracovať zadania, posielať učiteľom výsledky riešení a podobne.
8. Učiteľ poskytne žiakom primeranú spätnú väzbu vo forme slovného zhodnotenia alebo jednoduchých vopred dohodnutých emotikonov. Zvláštnu starostlivosť venuje žiakom so ŠVVP špeciálny pedagóg a asistent učiteľa..
9. Triedni učitelia sú povinní monitorovať stav dištančnej formy vzdelávania vo svojej triede, komunikovať, spolupracovať s ostatnými vyučujúcimi a v rámci možností riešiť problémy spoločne.
10. V prípade neodkladných problémov týkajúcich sa vzdelávania sú žiaci povinní kontaktovať svojho triedneho učiteľa, resp. konkrétneho vyučujúceho.
11. Žiaka, ktorý nereaguje na dištančné vzdelávanie, je potrebné kontaktovať a zistiť príčinu. V prípade, že žiak nemá prístup k internetu, škola zabezpečí papierovú formu zadaných úloh a vedenie školy dohodne spôsob doručenia zadaných úloh žiakovi.
12. Žiaci aj učitelia sú povinní každý deň kontrolovať svoju emailovú schránku a sledovať aktualizácie na Edupage, resp. webovej stránke školy.
13. Pedagogickí/odborní zamestnanci si na svojom zasadnutí MZ/PK dohodli konkrétne spôsoby dištančného vzdelávania, ktoré sú súčasťou tohto plánu (viď nižšie).

PREDMETOVÁ KOMISIA:

**SLOVENSKÝ JAZYK A LITERATÚRA A CUDZIE JAZYKY**

**1. PERSONÁLNE PODMIENKY ŠKOLY**Členovia PK ovládajú prácu s technológiami aj IKT. Vďaka tomu je možné využiť ich znalosti na dosiahnutie požadovanej úrovne dištančného vzdelávania. Preto všetci členovia môžu vykonávať dištančné vzdelávanie formou IKT. Je možné využívať rôzne on-line platformy - Edupage, Office 365, telefonickú a e-mailovú komunikáciu.

**2. MATERIÁLNE PODMIENKY**   
Po materiálnej stránke je škola vybavená štandardne. Učitelia majú pridelené funkčné notebooky alebo tablety ktoré sú vhodné na dištančné vzdelávanie. K dispozícii je aj multifunkčná tlačiareň v zborovni. Celá škola má internetové pokrytie a využitie mobilných telefónov nie je potrebné v takej miere, aby museli zamestnanci využívať vlastné zariadenia.

**3. VYUČOVANIE Z DOMÁCNOSTI**   
Členovia PK majú vytvorené podmienky na vzdelávanie aj doma. V prípade potreby môžu vyučujúci využiť školskú techniku, ktorá by sa im zapožičala na účely vzdelávania. Internetové pripojenie majú všetci členovia PK.

**4. PODMIENKY ŽIAKOV**   
Prevažná väčšina žiakov má doma prístup na internet a preto môžu komunikovať s učiteľmi pomocou vzdelávacieho portálu Edupage. Okrem tabletov alebo notebookov majú žiaci aj telefóny s dátami, takže prerušenie kontaktu so školou je vylúčené. Vo výnimočnom prípade by bolo zriadené zberné miesto, kde by si žiaci každý pondelok preberali úlohy na celý týždeň a následne ich nosili vypracované ďalší pondelok, keby preberali nové úlohy. Komunikácia bude prebiehať aj formou mailu, poprípade telefonicky (ak by učiteľ zverejnil svoje telefónne číslo). Starší žiaci zvládajú samostatnú prácu s technikou, no tí mladší ešte môžu potrebovať pomoc rodičov.

**5. KOMUNIKÁCIA S RODIČMI**   
Ako je už vyššie napísané, základná komunikácia s rodičmi (rovnako ako so žiakmi) by prebiehala cez platformu Edupage a pomocou mailu. Rovnakým spôsobom by sa riešili aj problémy edukácie, odovzdávanie úloh a priebeh výučby.

**6. OBSAH A ROZSAH VZDELÁVANIA**   
Predmet slovenský jazyk a literatúra a cudzie jazyky budú mať upravenú formu a obsah tak, aby nedošlo k narušeniu plnenia učebných osnov a plánov. Rozsah bude zúžený na prijateľnú formu domáceho vzdelávania. Okrem edukačnej činnosti bude obsahom vzdelávania aj zisťovanie úrovne poznatkov žiakov formou úloh, testov, slohových prác, čitateľských denníkov, projektov alebo online skúšania. Hodnotiť sa bude príprava, aktivita, komunikácia a získané poznatky a zručnosti žiakov.

PREDMETOVÁ KOMISIA:

**PRÍRODOVEDNÉ PREDMETY**

1. **PERSONÁLNE PODMIENKY ŠKOLY**

a) členovia PK ovládajú prácu s technológiami aj IKT. Vďaka tomu je možné využiť ich znalosti na dosiahnutie požadovanej úrovne dištančného vzdelávania

b) všetci členovia môžu vykonávať dištančné vzdelávanie formou IKT. Chémia, biológia, fyzika a geografia sa v prípade dištančného vzdelávania budú vyučovať v plnom rozsahu predpísaného učiva, predmet Technika sa bude vyučovať formou zasielaných poznámok k učivu a formou projektov od žiakov, podľa pokynov vyučujúcich.

c) ak sa vyskytne potreba zasielať žiakovi podklady k výučbe papierovou formou, bude využitá tlačiareň v škole a žiaci si budú distribuované podklady preberať v škole vo vyhradených hodinách.

**2. MATERIÁLNE PODMIENKY**

Po materiálnej stránke je škola vybavená štandardne. V  triedach alebo zborovni sa nachádzajú notebooky, ktoré sú vhodné na dištančné vzdelávanie. Zborovňa je vybavená tlačiarňami. Celá škola má internetové pokrytie a využitie mobilných telefónov nie je potrebné v takej miere, aby museli zamestnanci využívať vlastné zariadenia.

**3. VYUČOVANIE Z DOMÁCNOSTI**

Na základe konzultácie s členmi PK sa zistilo, že väčšina má vytvorené podmienky na vzdelávanie aj doma a tí, ktorí ich nemajú, môžu využiť školskú techniku, ktorá by sa im zapožičala na účely vzdelávania. Internetové pripojenie majú všetci členovia PK.

**4. PODMIENKY ŽIAKOV**   
Prevažná väčšina žiakov má doma prístup na internet a preto môžu komunikovať s učiteľmi pomocou vzdelávacieho portálu Edupage a online pomocou Office 365. Okrem počítačov, tabletov alebo notebookov majú žiaci aj telefóny s dátami, takže prerušenie kontaktu so školou je vylúčené. Vo výnimočnom prípade by bolo zriadené zberné miesto, kde by si žiaci každý pondelok preberali úlohy na celý týždeň a následne ich nosili vypracované ďalší pondelok, keby preberali nové úlohy. Komunikácia bude prebiehať aj formou mailu, poprípade telefonicky (ak by učiteľ zverejnil svoje telefónne číslo). Starší žiaci zvládajú samostatnú prácu s technikou, no tí mladší ešte môžu potrebovať pomoc rodičov, preto komunikácia s rodičmi je od začiatku takéhoto vzdelávania veľmi potrebná a nevyhnutná.

**5. KOMUNIKÁCIA S RODIČMI**   
Ako je už vyššie napísané, základná komunikácia s rodičmi (rovnako ako so žiakmi) by prebiehala cez platformu Edupage, pomocou mailu a telefonovaním a tiež cez Office 365. Rovnakým spôsobom by sa riešili aj problémy edukácie, odovzdávanie úloh a priebeh výučby.

**6. OBSAH A ROZSAH VZDELÁVANIA**   
Všetky predmety budú mať upravenú formu a obsah tak, aby nedošlo k narušeniu plnenia učebných osnov a plánov. Rozsah bude zúžený na prijateľnú formu domáceho vzdelávania. Okrem edukačnej činnosti bude obsahom vzdelávania aj zisťovanie úrovne poznatkov žiakov formou úloh, testov, projektov alebo online skúšania. V predmete Technika sa bude zužovať obsah vzdelávania tak, aby zostali učitelia v kontakte so žiakmi, ale príliš nezaťažovali domácu edukáciu, ktorá bude zameraná na povinné predmety. Hodnotiť sa bude komunikácia a priebežné pochopenie učiva.

**Výchovné predmety** – výtvarná, hudobná, etická a náboženská výchova budú dopĺňať hlavné predmety  primeranou oddychovou formou.

**Školský špeciálny pedagóg**

V zmysle priamej výchovno-vzdelávacej činnosti so žiakmi je v pláne počítané s prácou školskej špeciálnej pedagogičky (ŠP) a asistentky pedagógov (AsU). Ako ďalšia podpora žiakov je tiež v pláne podpora výchovnej poradkyne.

Prvý variant ( vzdelávanie v priestoroch školy, žiaci u seba doma) v prípade prechodu na dištančné vzdelávanie:

* Pripojenie sa prostredníctvom inej aplikácie ( po dohode so žiakom/ s rodičom (hangouts, messenger, a pod.), aby AsU vedela samostatne pracovať so žiakom bez vyrušovania učiteľa a ostatných žiakov.
* Vyhľadávanie a tvorba pomôcok pre uľahčenie a lepšie osvojenie si učiva pre integrovaných.

Druhý variant – vzdelávanie v domácom prostredí:

* Poskytovanie konzultácie rodičom a žiakov so ŠVVP prostredníctvom mailov a online aplikácií.
* Ideálne by bolo, kedy bol presne stanovený rozvrh.
* Dohodnúť si týždeň vopred termín prítomnosti na online hodine.
* Poskytnutie informácií a témy preberaného učiva, aby sa špeciálny pedagóg a asistent učiteľa vedeli predbežne pripraviť na hodinu.
* Prítomnosť na online hodine s vypnutou kamerou z dôvodu, aby sa neodpútavala pozornosť ostatných žiakov, mohli sme sledovať prácu žiaka so ŠVVP. Počas toho sa však zameriavame ako žiak so ŠVVP pracuje, či sa zapája, vníma výklad učiteľa. S učiteľom konzultovať správne zadanie inštrukcii k práci a k domácim úlohám pre žiakov so ŠVVP.
* Pri odborných predmetoch, prispôsobiť poznámky na možnosti a schopnosti žiakov so ŠVVP (upraviť prezentáciu, zvýrazniť niektoré dôležité informácie, )
* V prípade potreby k preberanému učivo nájsť doplňujúce video pre lepšie upevnenie učiva.
* Zasielanie motivačných, vzdelávacích cvičení a hier pre žiakov so ŠVVP zameraných na podporu rozvoja zraku, sluchu, pozornosti, precvičenie hemisfér.......

V prípade potreby je možné vzniknuté problémy konzultovať s riaditeľkou školy.

Výchovná poradkyňa bude v prípade potreby (ako napr. obdobie prijímacích skúšok a pod.) kontaktovať rodičov im dostupným spôsobom a to buď mailom alebo telefonicky, prípadne osobne.

V Rovinke, 23. 10. 2020

**Mgr. Elena Zelenská**, riaditeľka školy